sukhrobnurali/uzbek-legal-corpus huggingface dataset:
Oʻzbekiston Respublikasi Vazirlar Mahkamasining Reglamentiga oʻzgartirish va qoʻshimchalar kiritish toʻgʻrisida
(resolution, 2024-03-25)

Normativ-huquqiy hujjatlar loyihalarini ishlab chiqishda Qoraqalpogʻiston Respublikasi Vazirlar Kengashi va mahalliy ijroiya hokimiyati organlarining ishtirokini oshirish hamda ularning davlat boshqaruvi organlari bilan yaqin hamkorligini taʼminlash maqsadida Vazirlar Mahkamasi qaror qiladi: 1. Vazirlar Mahkamasining 2019-yil 22-martdagi 242-son qarori bilan tasdiqlangan Oʻzbekiston Respublikasi Vazirlar Mahkamasining Reglamentiga ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov zimmasiga yuklansin. 1. 7-bandning ikkinchi xatboshisidagi “davlat boshqaruvi boshqa organlari” soʻzlaridan keyin “Qoraqalpogʻiston Respublikasi Vazirlar Kengashi hamda mahalliy ijroiya hokimiyati organlari” soʻzlari qoʻshilsin. 2. 33-bandda: a) birinchi xatboshidagi “manfaatdor vazirliklar va idoralar” soʻzlaridan keyin “Qoraqalpogʻiston Respublikasi Vazirlar Kengashi hamda mahalliy ijroiya hokimiyati organlari” soʻzlari qoʻshilsin; b) quyidagi mazmundagi oʻn uchinchi xatboshi qoʻshilsin: “Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan — hududlarni ijtimoiy-iqtisodiy rivojlantirish va mahalliy davlat dasturlariga oid loyihalar”; v) oʻn uchinchi-oʻn toʻrtinchi xatboshilar tegishlicha oʻn toʻrtinchi-oʻn beshinchi xatboshilar deb hisoblansin.
Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasi fuqarolarini harbiy xizmatga chaqirish tartibini yanada takomillashtirish chora-tadbirlari toʻgʻrisida” 2020-yil 6-martdagi PQ-4630-son qarori)
(resolution, 2025-07-07)

Oʻzbekiston Respublikasi Prezidentining “Oʻzbekiston Respublikasi fuqarolarini harbiy xizmatga chaqirish tartibini yanada takomillashtirish chora-tadbirlari toʻgʻrisida” 2020-yil 6-martdagi PQ-4630-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Mudofaa vazirligi boshqa manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi mudofaa vaziri B.N. Kurbanov zimmasiga yuklansin. 1. Vazirlar Mahkamasining 2009-yil 14-yanvardagi 10-son qarori (Oʻzbekiston Respublikasi QT, 2009-y., 1-son, 3-modda) bilan tasdiqlangan Fuqarolarni muddatli harbiy xizmatga yigʻish va joʻnatish, ularni harbiy qismlarda qabul qilish, shuningdek Oʻzbekiston Respublikasi Qurolli Kuchlari rezerviga boʻshatilgan harbiy xizmatchilarni yashash joylariga qaytarish tartibi toʻgʻrisidagi nizomda: a) 5-bandda: ikkinchi xatboshidagi “tumanlar (shaharlar) chaqiruv komissiyalari” soʻzlari “tuman (shahar) mudofaa ishlari boʻlimlari huzuridagi Qurolli Kuchlarni butlash komissiyalari” soʻzlari bilan almashtirilsin; yigirmanchi xatboshidagi “tibbiy (chaqiruv)” soʻzlari “Rahbariyat kengashi va harbiy-tibbiy” soʻzlari bilan almashtirilsin; yigirma toʻrtinchi xatboshidagi “viloyat chaqiruv komissiyasi” soʻzlari “Rahbariyat kengashi” soʻzlari bilan almashtirilsin; yigirma beshinchi xatboshidagi “chaqiruv komissiyasi” soʻzlari “Rahbariyat kengashi” soʻzlari bilan almashtirilsin; b) 6-bandning beshinchi xatboshidagi “chaqiruv komissiyasining” soʻzlari “Qoraqalpogʻiston Respublikasi, viloyatlar va Toshkent shahar mudofaa ishlari boshqarmalari huzuridagi Rahbariyat kengashining” soʻzlari bilan almashtirilsin; v) 8-banddagi “chaqiruv komissiyalarining” soʻzlari “Qoraqalpogʻiston Respublikasi, viloyatlar va Toshkent shahar mudofaa ishlari boshqarmalari huzuridagi Rahbariyat kengashining” soʻzlari bilan almashtirilsin; g) 9-bandning ikkinchi xatboshi quyidagi tahrirda bayon etilsin: “Harbiy qismlarga yuborilayotgan yangidan chaqirilgan harbiy xizmatchilarni tantanali kuzatib qoʻyish Qoraqalpogʻiston Respublikasi Vazirlar Kengashi Raisi oʻrinbosari, viloyatlar va Toshkent shahar hokimlarining oʻrinbosarlari rahbarligida tashkil etiladi hamda mahalliy ijro etuvchi hokimiyat organlari, Oʻzbekiston yoshlar ittifoqi, Qoraqalpogʻiston Respublikasi Mahalla va oilani qoʻllab-quvvatlash vazirligi, viloyatlar va Toshkent shahar mahalla va oilani qoʻllab-quvvatlash boshqarmalari vakillari, harbiy xizmatchilarning ota-onalari ishtirokida oʻtkaziladi”.
Vazirlar Mahkamasining “Oʻzbekiston Respublikasi hududida pirotexnika buyumlari muomalasini davlat tomonidan tartibga solish va nazorat qilishga doir qoʻshimcha chora-tadbirlar toʻgʻrisida” 2010-yil 25-oktabrdagi 234-son qaroriga oʻzgartirish va qoʻshimchalar kiritish haqida
(resolution, 2022-03-01)

Oʻzbekiston Respublikasi hududida pirotexnika buyumlari muomalasini davlat tomonidan nazorat qilish tizimini yanada takomillashtirish, pirotexnika buyumlarini qoʻllagan holda madaniy-tomosha va boshqa koʻngilochar tadbirlarni oʻtkazish davomida fuqarolar sogʻligʻi va jamoat xavfsizligini taʼminlash choralarini kuchaytirish maqsadida Vazirlar Mahkamasi qaror qiladi: 2. Oʻzbekiston Respublikasi Ichki ishlar vazirligi hamda Favqulodda vaziyatlar vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov va Oʻzbekiston Respublikasi favqulodda vaziyatlar vaziri vazifasini bajaruvchi T.A. Xudaybergenov zimmasiga yuklansin.
Oʻzbekiston Respublikasi Vazirlar Mahkamasining 2020-yil 9-apreldagi 189-F-son farmoyishi
(order, 2020-04-09)

Xotin-qizlar muammolarini oʻrganish va hal etish, ularni moddiy va maʼnaviy qoʻllab-quvvatlash chora-tadbirlarini yanada kuchaytirish maqsadida: 1. Oʻzbekiston Kasaba uyushmalari Federatsiyasi Kengashi (keyingi oʻrinlarda — Federatsiya) va Oʻzbekiston Respublikasi Moliya vazirligining xotin-qizlar muammolarini oʻrganish va hal etish, ularni moddiy va maʼnaviy qoʻllab-quvvatlash chora-tadbirlarini amalga oshirish uchun Federatsiyaga Moliya vazirligi huzuridagi Inqirozga qarshi kurashish jamgʻarmasi mablagʻlari hisobidan 100,0 mlrd soʻm mablagʻ ajratish toʻgʻrisidagi taklifiga rozilik berilsin. 2. Federatsiya ushbu farmoyishga asosan ajratiladigan mablagʻlarni hududlarda oʻtkaziladigan oʻrganishlar natijalari boʻyicha Oʻzbekiston Respublikasi Oliy Majlisi Senati Raisi, Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari bilan birgalikda tasdiqlanadigan manzilli chora-tadbirlar dasturlariga ilovaga muvofiq yoʻnaltirsin hamda ulardan maqsadli foydalanishni taʼminlasin. 3. Federatsiyaning xotin-qizlar muammolarini oʻrganish va hal etish, ularni moddiy va maʼnaviy qoʻllab-quvvatlash chora-tadbirlari doirasida sotib olingan yoki qurilgan uy-joylarni tegishli tuman (shahar) hokimliklari tasarrufiga oʻtkazish hamda mazkur uy-joylarni sotib olish huquqisiz uzoq muddatga (5 yilgacha) shartnoma asosida tekin foydalanishga berish toʻgʻrisidagi taklifi maʼqullansin. 4. Mazkur farmoyishning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — Oʻzbekiston Respublikasi iqtisodiy taraqqiyot va kambagʻallikni qisqartirish vaziri D.A. Kuchkarov hamda Mahalla, oila va yoshlarni qoʻllab-quvvatlash, madaniyat, maʼnaviyat va jamoat tashkilotlari masalalari kotibiyati zimmasiga yuklansin. T/R Hududlar nomi Mablagʻ miqdori, mln soʻmda 1. Qoraqalpogʻiston Respublikasi 6 798,8 2. Andijon viloyati 6 724,4 3. Buxoro viloyati 5 675,1 4. Jizzax viloyati 13 000,0 5. Qashqadaryo viloyati 6 774,2 6. Navoiy viloyati 5 940,8 7. Namangan viloyati 6 290,3 8. Samarkand viloyati 10 237,6 9. Surxondaryo viloyati 6 754,7 10. Sirdaryo viloyati 4 196,3 11. Toshkent viloyati 7 175,2 12. Fargʻona viloyati 7 142,3 13. Xorazm viloyati 6 705,6 14. Toshkent shahri 6 584,7 Jami: 100 000,0
Oʻzbekiston Respublikasi Vazirlar Mahkamasining 2020-yil 9-apreldagi 188-F-son farmoyishi
(order, 2020-04-09)

2019-yil 25 — 30-avgust kunlari Samarqand shahrida “Sharq taronalari” XII Xalqaro musiqa festivalini oʻtkazishda vujudga kelgan kreditor qarzdorlikni qoplash maqsadida: 1. 2019-yil 25 — 30-avgust kunlari Samarqand shahrida “Sharq taronalari” XII Xalqaro musiqa festivalini oʻtkazishda 5 288,1 mln soʻm kreditor qarzdorlik vujudga kelganligi inobatga olinsin. 2. Oʻzbekiston Respublikasi Moliya vazirligi Madaniyat vazirligi huzuridagi Xalqaro festivallar direksiyasi hisobiga 2019-yil 25 — 30-avgust kunlari Samarqand shahrida “Sharq taronalari” XII Xalqaro musiqa festivalini oʻtkazishda vujudga kelgan kreditor qarzdorlikni qoplash uchun 5 288,1 mln soʻmni Vazirlar Mahkamasining zaxira jamgʻarmasidan ajratsin. 3. Mazkur farmoyishga asosan ajratilgan mablagʻlardan maqsadli foydalanish yuzasidan shaxsiy masʼuliyat Oʻzbekistan Respublikasi madaniyat vaziri zimmasiga yuklansin. 4. Ushbu farmoyishning bajarilishini nazorat qilish Vazirlar Mahkamasining Mahalla, oila va yoshlarni qoʻllab-quvvatlash, madaniyat, maʼnaviyat va jamoat tashkilotlari masalalari kotibiyatiga yuklansin.
Oʻzbekiston Respublikasi Vazirlar Mahkamasining 2020-yil 8-apreldagi 187-F-son farmoyishi
(order, 2020-04-08)

Samarqand viloyatidagi boʻsh turgan va foydalanilmayotgan bino va inshootlardan samarali foydalanish hamda amalga oshirilayotgan meʼmoriy, bunyodkorlik va obodonlashtirish ishlarini jadallashtirish maqsadida: 1. Samarqand viloyati hokimligi, Oʻzbekiston Respublikasi Transport vazirligi, Davlat aktivlarini boshqarish agentligi va “Oʻzbekiston temir yoʻllari” aksiyadorlik jamiyatining “Buxoro mintaqaviy temir yoʻl uzeli” unitar korxonasiga qarashli Samarqand shahri, Goʻroʻgʻli koʻchasi, 13-uy manzilida joylashgan umumiy yer maydoni 2,06 ga, shundan, qurilish osti maydoni 6 728,7 kv metrdan iborat boʻlgan “Lokomotiv deposi” bino va inshootlarini (keyingi oʻrinlarda — obyekt) balans (qoldiq) qiymatida Samarqand shahar hokimligiga davlat mulki sifatida operativ boshqaruv huquqi bilan berish toʻgʻrisidagi taklifi maʼqullansin. Belgilansinki, obyekt Samarqand shahar hokimligiga “Oʻzbekiston temir yoʻllari” aksiyadorlik jamiyatining ustav kapitalidagi davlat ulushini obyektning balans (qoldiq) qiymatiga kamaytirish hisobiga beriladi. 2. Samarqand viloyati hokimligi bir oy muddatda: “Oʻzbekiston temir yoʻllari” aksiyadorlik jamiyati bilan birgalikda obyektni Samarqand shahar hokimligiga topshirish va qabul-qilishni; Samarqand shahar hokimligi Obodonlashtirish boshqarmasining maxsus texnika va avtotransport vositalari hamda moddiy-texnik inventarlarining belgilangan tartibda obyektda joylashtirilishini taʼminlasin. 3. Oʻzbekiston Respublikasi Davlat aktivlarini boshqarish agentligi “Oʻzbekiston temir yoʻllari” aksiyadorlik jamiyatining ustav kapitalini belgilangan tartibda obyektning balans (qoldiq) qiymatida kamaytirishni taʼminlasin. 4. Mazkur farmoyishning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov, Oʻzbekiston Respublikasi Davlat aktivlarini boshqarish agentligi direktori S.X. Bekenov va Samarqand viloyati hokimi E.O. Turdimov zimmasiga yuklansin.
Xorazm viloyati hududida boʻsh turgan davlat mulki obyektlaridan samarali foydalanish chora-tadbirlari toʻgʻrisida
(resolution, 2025-04-23)

Xorazm viloyati hududida foydalanmasdan boʻsh turgan davlat mulki obyektlaridan kelgusida samarali foydalanish va investitsiyalarni jalb qilish orqali viloyatda ishlab chiqarishni yanada rivojlantirish maqsadida Vazirlar Mahkamasi qaror qiladi: 1. Xorazm viloyati hokimligining Urganch shahri Amudaryo koʻchasidagi 1/4-uy manzilida joylashgan umumiy maydoni 2,58 gektar, shundan bino va inshootlar egallagan maydon 4 152,23 kvadrat metr boʻlgan “Xorazm trolleybus boshqarmasi” davlat korxonasi binosining bir qismida (keyingi oʻrinlarda — obyekt) yillik 15 000 tonna sintetik polipropilen va polietilen tolalar geotekstil materiallari ishlab chiqarish faoliyatini tashkil etish uchun “Khorezm Orient Ceramik” masʼuliyati cheklangan jamiyatiga (keyingi oʻrinlarda — investor) investitsiya va ijtimoiy majburiyatlarni bajarish sharti bilan sotish toʻgʻrisidagi taklifi maʼqullansin. 2. Belginsinki, investor “Xorazm trolleybus boshqarmasi” davlat unitar korxonasiga yangi maʼmuriy bino qurib berish majburiyatini hamda obyekt negizida investitsiya loyihasini amalga oshirish doirasida quyidagi investitsiya va ijtimoiy majburiyatlarni oʻz zimmasiga oladi: 12 oy muddatda obyektni sotib olish uchun 1 mlrd. soʻm toʻlash, bunda xarid toʻlovlariga chegirma qoʻllanilmaydi; 2025-yil 31-dekabrga qadar 3,0 mln AQSH dollari miqdoridagi investitsiya kiritish orqali obyekt negizida yillik 15 000 tonna sintetik polipropilen va polietilen tolalardan geotekstil materiallari ishlab chiqarishni tashkil etish; kamida 180 nafar yangi ish oʻrinlari tashkil etish. 3. Oʻzbekiston Respublikasi Davlat aktivlarini boshqarish agentligi Xorazm viloyati hokimligi bilan birgalikda: ushbu qarorning 2-bandida nazarda tutilgan shartlar asosida obyektni belgilangan tartibda investorga sotish boʻyicha bir oy muddatda oldi-sotdi shartnomasi tuzilishini; investor tomonidan obyektni sotib olish uchun toʻlov amalga oshirilishi hamda qabul qilinadigan investitsiya va ijtimoiy majburiyatlar bajarilishi yuzasidan monitoring olib borilishini; investor tomonidan mazkur qarorning 2-bandida nazarda tutilgan xarid toʻlovlari toʻlangan hamda investitsiya va ijtimoiy majburiyatlar bajarilgan deb eʼtirof etilgandan soʻng mulk huquqini tasdiqlovchi davlat orderiga “tasarruf etish huquqi bilan” belgisi kiritilishini taʼminlasin. 4. Vazirlar Mahkamasining “Boʻsh turgan davlat mulki obyektlariga investitsiyalarni jalb qilishga doir qoʻshimcha chora-tadbirlar toʻgʻrisida” 2019-yil 5-sentabrdagi 738-son qaroriga 1-ilovaning 3-bandi oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalariboʻyicha oʻrinbosari — investitsiyalar va tashqi savdo vaziri S.Oʻ. Umurzakov, Oʻzbekiston Respublikasi Davlat aktivlarini boshqarish agentligi direktori S.X. Bekenov hamda Xorazm viloyati hokimi F.U. Ermanov zimmasiga yuklansin.
Tamaki mahsulotlari bozorini yanada tartibga solish chora-tadbirlari toʻgʻrisida
(resolution, 2020-12-31)

Soʻnggi paytlarda tamaki mahsulotlari aylanmasini tartibga solish boʻyicha qator tadbirlar amalga oshirilmoqda, biroq amalga oshirilayotgan chora-tadbirlarga qaramasdan, tamaki mahsulotlarining aksiz soligʻi solinmaydigan yangi turlarini olib kirish tendensiyasi kuzatilmoqda. Xususan, qizdiriladigan tamaki mahsulotlari va tarkibida nikotin mavjud suyuqliklar ommalashib ketmoqda. Qizdiriladigan tamaki mahsulotlari, chekiladigan, chaynaladigan, hidlanadigan, shimiladigan (snyus) va chilim uchun tamakiga, tarkibida nikotin mavjud suyuqliklarga talab ortayotganligini inobatga olgan holda, shuningdek, aholini tamaki mahsulotlarini isteʼmol qilish oqibatlaridan himoya qilish, ularning noqonuniy savdosi oldini olish maqsadida: 1. 2020-yil 1-iyundan import qilinadigan qizdiriladigan tamaki mahsulotlari, chekiladigan, chaynaladigan, hidlanadigan, shimiladigan (snyus), chilim uchun tamaki, nikotinli tamakisiz snyus, tarkibida nikotin mavjud suyuqliklarga aksiz soligʻi kiritilsin. 2. Oʻzbekiston Respublikasi Vazirlar Mahkamasi uch oy muddatda Oʻzbekiston Respublikasi Oliy Majlisi Qonunchilik palatasiga tamaki, chilim, elektron sigaretlar, qizdiriladigan tamaki mahsulotlari, tarkibida nikotin mavjud mahsulotlar aylanmasini tartibga solishni nazarda tutuvchi Oʻzbekiston Respublikasi Qonuni loyihasining kiritilishi taʼminlasin. 4. Oʻzbekiston Respublikasi Prezidentining 2018-yil 30-noyabrdagi “Alohida turdagi tovarlarni markirovkalashning zamonaviy usullarini joriy etishga doir chora-tadbirlar toʻgʻrisida”gi PQ-4042-son qarori oʻz kuchini yoʻqotgan deb hisoblansin. 5. Vazirlik va idoralar bir oy muddatda oʻzlari qabul qilgan normativ-huquqiy hujjatlarni mazkur qarorga muvofiqlashtirsin. 6. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Bosh vaziri oʻrinbosari J.A. Qoʻchqorov zimmasiga yuklansin.
Oʻzbekiston Respublikasi Vazirlar Mahkamasining 2020-yil 6-apreldagi 185-F-son farmoyishi
(order, 2020-04-06)

Oʻzbekiston Respublikasi Prezidentining “Diniy-maʼrifiy soha faoliyatini tubdan takomillashtirish chora-tadbirlari toʻgʻrisida” 2018-yil 16-apreldagi PF-5416-son Farmoniga muvofiq hamda Oʻzbekiston xalqaro islom akademiyasining akademik litseyi moddiy-texnik bazasini mustahkamlash maqsadida: 1. Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita, Oʻzbekiston Respublikasi Oliy va oʻrta maxsus taʼlim vazirligi, Davlat aktivlarini boshqarish agentligi hamda Oʻzbekiston musulmonlari idorasining Toshkent shahar, Shayxontohur tumani, Samarqand Darboza koʻchasi, 60-uy manzilida joylashgan Toshkent kimyo-texnologiya instituti (sobiq Toshkent mehmonxona xoʻjaligi va servis kasb-hunar kolleji) binosining 4 va 5-qavatlarini tegishli jihozlari bilan birgalikda Oʻzbekiston xalqaro islom akademiyasining akademik litseyiga operativ boshqaruv huquqi asosida tekin berish toʻgʻrisidagi taklifi maʼqullansin. 2. Oʻzbekiston Respublikasi Oliy va oʻrta maxsus taʼlim vazirligi bir oy muddatda mazkur farmoyishning 1-bandida nazarda tutilgan obyektlarning Oʻzbekiston xalqaro islom akademiyasining akademik litseyiga belgilangan tartibda topshirilishi, Oʻzbekiston xalqaro islom akademiyasining akademik litsey esa ularning qabul qilib olinishini taʼminlasin. 3. Vazirlar Mahkamasining 2018-yil 18-apreldagi 303-F-son farmoyishiga ilovadan 27-pozitsiya chiqarib tashlansin. 4. Mazkur farmoyishning bajarilishini nazorat qilish Vazirlar Mahkamasining Mahalla, oila va yoshlarni qoʻllab-quvvatlash, madaniyat, maʼnaviyat va jamoat tashkilotlari masalalari kotibiyatiga yuklansin.
Oʻzbekiston Respublikasi Vazirlar Mahkamasining 2020-yil 2-apreldagi 178-F-son farmoyishi
(order, 2020-04-02)

Oʻzbekiston Respublikasi Prezidentining “Oʻzbekiston Respublikasiga koronavirusning yangi turi kirib kelishi va tarqalishining oldini olish yuzasidan chora-tadbirlar dasturini tayyorlash boʻyicha respublika maxsus komissiyasini tashkil etish toʻgʻrisida” 2020-yil 29-yanvardagi F-5537-son farmoyishi ijrosini taʼminlash, shuningdek, Oʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik agentligining moddiy-texnika bazasini mustahkamlash maqsadida: 1. Oʻzbekiston Respublikasi Sogʻliqni saqlash vazirligi va Moliya vazirligining Oʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik agentligi tomonidan ilovaga muvofiq avtotransport vositalarini xarid qilish toʻgʻrisidagi taklifiga rozilik berilsin. 2. Belgilab qoʻyilsinki, avtotransport vositalarini: a) xarid qilish bilan bogʻliq xarajatlar Oʻzbekiston Respublikasi Moliya vazirligi huzuridagi Inqirozga qarshi kurashish jamgʻarmasi mablagʻlari; b) saqlash bilan bogʻliq xarajatlar Oʻzbekiston Respublikasi Davlat budjeti mablagʻlari hisobiga qoplanadi. 3. “Oʻzavtosanoat” aksiyadorlik jamiyati ilovada keltirilgan avtotransport vositalarini Oʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik agentligi tomonidan navbatsiz xarid qilish boʻyicha tegishli shartnomalar tuzilishini taʼminlasin. 4. Mazkur farmoyishning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov va Oʻzbekiston Respublikasi sogʻliqni saqlash vaziri A.Q. Shadmanov zimmasiga yuklansin. T/r Hudud nomi Avtotransport vositalari soni shundan Damas (D2) Nexia (AV-GS16) 1. Qoraqalpogʻiston Respublikasi 9 7 2 2. Andijon viloyati 14 12 2 3. Buxoro viloyati 9 7 2 4. Jizzax viloyati 9 7 2 5. Qashqadaryo viloyati 10 8 2 6. Navoiy viloyati 8 6 2 7. Namangan viloyati 8 6 2 8. Samarqand viloyati 11 9 2 9. Surxondaryo viloyati 12 10 2 10. Sirdaryo viloyati 8 6 2 11. Toshkent viloyati 10 8 2 12. Fargʻona viloyati 8 6 2 13. Xorazm viloyati 7 5 2 14. Toshkent shahri 4 2 2 15. Markaziy apparat 3 1 2 Jami: 130 100 30
Kredit uyushmalarini tugatish tartibi toʻgʻrisidagi nizomga oʻzgartirishlar kiritish toʻgʻrisida
(resolution, 2020-04-01)

Oʻzbekiston Respublikasining Soliq kodeksi, “Oʻzbekiston Respublikasining Markaziy banki toʻgʻrisida”gi va “Faoliyatning ayrim turlarini litsenziyalash toʻgʻrisida”gi qonunlariga muvofiq Oʻzbekiston Respublikasi Markaziy banki boshqaruvi qaror qiladi: 1. Oʻzbekiston Respublikasi Markaziy banki boshqaruvining 2008-yil 19-apreldagi 10/3-sonli qarori (roʻyxat raqami 1815, 2008-yil 22-may) (Oʻzbekiston Respublikasi qonun hujjatlari toʻplami, 2008-yil, 20-21-son, 195-modda) bilan tasdiqlangan Kredit uyushmalarini tugatish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 65-bandning yettinchi xatboshisidagi “boshqa majburiy toʻlovlar” degan soʻzlar “yigʻimlar” degan soʻzga almashtirilsin. 2. 67-bandning ikkinchi xatboshisi quyidagi tahrirda bayon etilsin: “Tugatish natijasida faoliyati tugatilgan kredit uyushmalari toʻgʻrisidagi eʼlon ommaviy axborot vositalarida chop etiladi hamda Markaziy bankning rasmiy veb-saytida eʼlon qilinadi.”.